Þrjú ráðuneyti styðja netöryggisverkefnið SAFT Heimili og skóli – landssamtök foreldra , Rauði krossinn , Ríkislögreglustjóri og Barnaheill – Save the Children á Íslandi gerðu í dag tímamótasamning við þrjú ráðuneyti mennta - og menningarmála - , innanríkis - og velferðarmála um stuðning við SAFT verkefnið til ársloka 2014 . Samningurinn var undirritaður við athöfn í Langholtsskóla í morgun og snýr að rekstri SAFT verkefnisins á Íslandi . Heimili og skóli – landssamtök foreldra , Rauði krossinn , Ríkislögreglustjóri og Barnaheill – Save the Children á Íslandi gerðu í dag tímamótasamning við þrjú ráðuneyti mennta - og menningarmála - , innanríkis - og velferðarmála um stuðning við SAFT verkefnið til ársloka 2014 . Samningurinn var undirritaður við athöfn í Langholtsskóla í morgun og snýr að rekstri SAFT verkefnisins á Íslandi . Öflugt starf er unnið á vegum SAFT á sviði forvarna og fræðslu . Kannanir sýna fram á góðan árangur verkefnisins á Íslandi og aukna vitundarvakningu um öryggi í netnotkun . Til marks um þetta voru þrjú verkefni á vegum SAFT á Íslandi nýlega valin meðal þeirra bestu í Evrópu á sínu sviði . Ungmennaráð SAFT hefur einnig vakið athygli fyrir vasklega framgöngu , meðal annars í jafningjafræðslu og með þátttöku í þróun rafrænna skilríkja sem nýst geta á samfélagssíðum á borð við Facebook . Ungmennaráðið tók þátt í að stofna Nordic Youth IGF ( Internet Governance Forum - norrænt ungmennaráð um stjórnsýslu Internetsins ) með stuðningi Norrænu ráðherranefndarinnar og mennta - og menningarmálaráðuneytisins . Á þennan hátt hefur SAFT-verkefnið átt frumkvæði að því að mynda samráðsvettvang um Netið á Íslandi . Þrjú verkefni sameinast í SAFT ; hjálparlína , ábendingalína og vakningarátak . Mennta - og menningarmálaráðuneytið hefur lagt sérstaka áherslu á vakningarátaksverkefni og innanríkisráðuneytið hefur lagt áherslu á verkefni tengd hjálparlínu og ábendingalínu , meðal annars með áframhaldandi samstarfi við Póst - og fjarskiptastofnun og Ríkislögreglustjóra . Við athöfnina , sem sett var af Hreiðari Sigtryggsyni , skólastjóra Langholtsskóla , flutti hópur nemenda tónlistaratriði við mikinn fögnuð gesta . Að því loknu kynnti Ketill B. Magnússon , formaður Heimilis og skóla , efni samningsins , sögu verkefnisins og helstu verkefni sem fyrir liggja . Til stóð að Hafþór Líndal , fulltrúi ungmennaráðs SAFT , héldi stutt erindi og afhenti ráðherrum eintak af skýrslu Norræna ungmennaráðsins um stefnumótun á netinu , en Hafþór var veðurtepptur á Akureyri og komst því ekki . En hann dó ekki ráðal